CELEX: 62011CN0531
Language: mt
Date: 2011-10-19 00:00:00
Title: Kawża C-531/11: Talba għal deċiżjoni preliminari mressqa mill-Hessischen Landessozialgericht (il-Ġermanja) fid- 19 ta’ Ottubru 2011 — Angela Strehl vs Bundesagentur für Arbeit Nürnberg

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/28
            
         
      Talba għal deċiżjoni preliminari mressqa mill-Hessischen Landessozialgericht (il-Ġermanja) fid-19 ta’ Ottubru 2011 — Angela Strehl vs Bundesagentur für Arbeit Nürnberg
      (Kawża C-531/11)
      (2012/C 25/49)
      Lingwa tal-kawża: il-Ġermaniż
      
         Qorti tar-rinviju
      
      Hessisches Landessozialgericht, Darmstadt
      
         Partijiet fil-kawża prinċipali
      
      
         Rikorrenti: Angela Strehl
      
         Konvenuta: Bundesagentur für Arbeit Nürnberg
      
         Domandi preliminari
      
      L-ewwel sentenza tal-Artikolu 68(1) tar-Regolament Nru 1408/71 (1) għandha tiġi interpretata fis-sens li l-awtorità kompetenti tal-Istat Membru ta’ residenza għandha, għall-finijiet tal-kalkolu tal-benefiċċji soċjali, tieħu inkunsiderazzjoni wkoll is-salarju li ħaddiem, li ma jkunx ħaddiem tal-fruntiera [Artikolu 71(1)(b)(ii) tar-Regolament Nru 1408/71] ikun irċieva matul l-aħħar impjieg tiegħu fi Stat Membru ieħor meta dan il-ħaddiem ma jkunx sab impjieg fl-Istat ta’ residenza u meta d-dikjarazzjoni li jkun qiegħed ifittex impjieg issir fl-Istat ta’ residenza 11-il xahar wara t-tmiem tal-impjieg tiegħu fl-Istat Membru l-ieħor?
      
         (1)  Regolament tal-Kunsill (KEE) Nru 1408/71, tal-14 ta’ Ġunju 1971, dwar il-pubblikazzjoni [l-applikazzjoni] tal-iskemi tas-sigurtà soċjali għall-persuni impjegati, għall-persuni li jaħdmu għal rashom u l-membri tal-familja tagħhom li jiċċaqilqu fi ħdan il-Komunità (ĠU Edizzjoni Speċjali bil-Malti, Kapitolu 5, Vol. 1, p. 35), kif emendat